
AVIZ
asupra
Proiectului de Lege pentru modificarea şi completarea unor acte normative 

în materie electorală
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică externă a fost sesizată, spre dezbatere şi avizare, în procedură de urgenţă, cu proiectul de Lege pentru modificarea şi completarea unor acte normative în materie electorală.

Potrivit prevederilor art.61 din Regulamentul Camerei Deputaţilor, Comisia pentru politică externă a examinat proiectul de Lege în şedinţa din 2 iulie 2019.

În urma dezbaterilor, membrii Comisiei pentru politică externă au hotărât, cu majoritate de voturi şi două voturi împotrivă avizarea favorabilă a proiectului de Lege, cu amendamentele respinse prezentate în anexă. 
                        Vicepreşedinte,


         Secretar,

                   Nasra Gabriel-Horia                              Mirela Furtună
Intocmit: Elena Pop, consilier parlamentar

Anexa

AMENDAMENTE RESPINSE
la proiectul de Lege pentru modificarea şi completarea unor acte normative

	Nr. crt.
	Text iniţiatori
	Forma adoptată de Senat
	Amendamente
	Motivare

	1
	(6) Listele electorale suplimentare din străinătate sunt generate în format electronic în mod automat pe baza datelor înregistrate în Sistemul informatic de monitorizare a prezenţei la vot şi de prevenire a votului ilegal.”
	(6) Listele electorale suplimentare din străinătate sunt generate în format electronic, în mod automat, pe baza datelor înregistrate în Sistemul informatic de monitorizare a prezenţei la vot şi de prevenire a votului ilegal.”
	1. La punctul 7 art. 9 alin. (6) se modifică după cum urmează: 

„ (6)Listele electorale suplimentare din străinătate cuprind rubrici pentru numele, codul numeric personal, şi semnătura alegătorului.”

Márton Árpád 

Deputat 

	Supus votului acest amendament a fost respins

	2
	(6) Prin excepţie de la prevederile alin.(1), dacă preşedintele biroului electoral al unei secţii de votare din străinătate constată, în preziua sau ziua votării, că numărul membrilor biroului electoral este insuficient pentru buna desfăşurare a votării, acesta poate suplimenta numărul membrilor biroului electoral respectiv, până la cel mult 15 membri, cu informarea biroului electoral pentru secţiile de votare din străinătate. Completarea se poate face cu orice cetăţean român cu drept de vot, fiind consemnată într-un proces-verbal.
	(6) Prin excepţie de la prevederile alin.(1), dacă preşedintele biroului electoral al unei secţii de votare din străinătate constată, în preziua sau ziua votării, că numărul membrilor biroului electoral este insuficient pentru buna desfăşurare a votării, acesta poate suplimenta numărul membrilor biroului electoral respectiv, până la cel mult 15 membri, cu informarea biroului electoral pentru secţiile de votare din străinătate. Completarea se poate face cu orice cetăţean român cu drept de vot, fiind consemnată într-un proces-verbal.
	2. La punctul 12 art. 23 alin. (6) se modifică după cum urmează: 

„(6) Prin excepție de la prevederile alin. (1), dacă președintele biroului electoral al unei secții de votare din străinătate constată, în preziua sau ziua votării, că numărul membrilor biroului electoral este insuficient pentru buna desfășurare a votării, acesta poate suplimenta numărul membrilor biroului electoral respectiv, până la cel mult 9 membri, cu informarea biroului electoral pentru secțiile de votare din străinătate. Completarea se poate face cu orice cetățean român cu drept de vot, fiind consemnată într-un proces-verbal.”

Márton Árpád 

Deputat 

	Supus votului acest amendament a fost respins

	3
	(2) Prin excepţie de la prevederile alin.(1), votarea în străinătate se desfăşoară şi pe parcursul zilelelor de vineri şi sâmbătă imediat anterioare zilei votării. În ziua de vineri, votarea începe în ziua de vineri, ora locală 12.00 şi se încheie la ora locală 21.00, iar în ziua de sâmbătă, votarea se deschide la ora locală 07.00 şi se încheie la ora locală 21.00.
	(2) Prin excepţie de la prevederile alin.(1), votarea în străinătate se desfăşoară şi pe parcursul zilelelor de vineri şi sâmbătă imediat anterioare zilei votării. În ziua de vineri, votarea începe în ziua de vineri, ora locală 12.00 şi se încheie la ora locală 21.00, iar în ziua de sâmbătă, votarea se deschide la ora locală 07.00 şi se încheie la ora locală 21.00.
	3. La punctul 16 art. 44 alin. (2) se modifică după cum urmează: 
„(2) Prin excepție de la prevederile alin. (1), votarea în străinătate se desfăşoară pe parcursul zilelor de vineri şi sâmbătă imediat anterioare zilei votării. În ziua de vineri, votarea începe în ziua de vineri, ora locală 12.00 şi se încheie la ora locală 21.00, iar în ziua de sâmbătă, votarea se deschide la ora locală 07.00 şi se încheie la ora locală 21.00. vagy: Prin excepţie de la prevederile alin. (1), votarea în străinătate se desfăşoară pe parcursul zilelor de vineri şi sâmbătă imediat anterioare zilei votării. În ziua de vineri, votarea începe în ziua de vineri, ora locală 12.00 şi se încheie la ora locală 21.00, în ziua de sâmbătă, votarea se deschide la ora locală 07.00 şi se încheie la ora locală 21.00 iar duminica votarea se deschide la ora locală 07:00 şi se încheie la ora locală 21:00 dar nu mai târziu de ora 21:00 ora României.”
Márton Árpád 

Deputat 
	Supus votului acest amendament a fost respins

